Klinika za infektivne bolesti

„Dr. Fran Mihaljević“

Zagreb, Mirogojska cesta 8

Dokumentacija

za provedbu postupka jednostavne nabave

Predmet nabave: **Nabava toplovodnog kotla i plamenika s demontažom i montažom**

Evidencijski broj: 34/2019 JN

1. izmjena

U.br. 01-1178-2-2019

Zagreb, kolovoz 2019.

**Upute ponuditeljima za izradu ponude**

**1. Podaci o Naručitelju:**

- Naziv naručitelja: Klinika za infektivne bolesti “Dr. Fran Mihaljević”

- Sjedište naručitelja: Mirogojska cesta 8, 10000 Zagreb

- OIB: 47767714195

- Broj telefona: 01/2826-222 (centrala)

- Broj telefaksa: 01/2826-131

- Internetska adresa. [www.bfm.hr](http://www.bfm.hr)

- Adresa elektroničke pošte: bfm@bfm.hr

**2. Podaci o osobi zaduženoj za kontakt:**

- Ime i prezime: Dragutin Fotak, struč.spec.oec.

- Broj telefona 01/2826-163

- Broj telefaksa 01/2826-131

- Adresa elektroničke pošte: dfotak@bfm.hr, nabava@bfm.hr

**3. Evidencijski broj nabave: 34/2019 JN**

**4. Predmet nabave: Nabava toplovodnog kotla i plamenika s demontažom i montažom** prema specifikaciji i uvjetima određenim u troškovniku u prilogu ovih uputa. Tehničke specifikacije predmeta nabave opisane su u troškovniku koji čine sastavni dio ove dokumentacije o nabavi.

CPV oznaka: 44621220-7

Procijenjena vrijednost nabave: 199.000,00 kuna bez PDV-a

Nakon okončanja postupka nabave sklopit će se ugovor o nabavi. Ugovor se sklapa se na rok do izvršenja usluge, odnosno do preuzimanja zapisnika o izvršenim radovima te puštanju kotla s plamenikom u rad.

Ukupna plaćanja bez poreza na dodanu vrijednost na temelju sklopljenog ugovora o nabavi ne smiju prelaziti procijenjenu vrijednost nabave.

Mjesto ispunjenja ugovora: sjedište Naručitelja.

**5. Dostavljanje potrebnih dokaza**

**5.1. OSNOVE ZA ISKLJUČENJE**

Ponuditelj u postupku nabave mora dostaviti slijedeće dokaze:

1. **Upis u sudski registar**- ponuditelj mora u postupku javne nabave dokazati svoj upis u sudski, obrtni, strukovni ili drugi odgovarajući registar države sjedišta Ponuditelja. Ovim dokazom ponuditelj dokazuje da ima registriranu djelatnost u vezi s predmetom nabave.

Dokumenti kojima se dokazuje sposobnost:

\* Izvadak iz sudskog, obrtnog, strukovnog ili drugog odgovarajućeg registra države sjedišta kojim ponuditelj dokazuje upis u sudski, obrtni, strukovni ili drugi odgovarajući registar države sjedišta,

\* ako se u državi sjedišta Ponuditelja ne izdaje potvrda iz prethodne točke, Ponuditelj dostavlja izjavu s ovjerom potpisa kod nadležnog tijela.

1. **Potvrda porezne uprave** o nepostojanju duga, ili

važeći jednakovrijedan dokument nadležnog tijela države sjedišta Ponuditelja, ako se ne izdaje potvrda iz točke 1., ili

ako se u državi sjedišta Ponuditelja ne izdaje potvrda iz točke 1. ili jednakovrijedan dokument iz točke 2., Ponuditelj ili osoba ovlaštena po zakonu za zastupanje Ponuditelja dostavlja izjavu pod prisegom ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta Ponuditelja ili izjavu s ovjerenim potpisom kod bilježnika. Potvrda ne smije biti starija od 30 dana.

Svi dokazi koji se dostavljaju mogu se dostaviti u neovjerenim preslikama.

**5.2. DOKAZI O SPOSOBNOSTI**

Ponuditelj u postupku nabave mora dostaviti slijedeće dokaze:

1. **Ovlaštenje**

Dokaz da je Ponuditelj ovlašten i osposobljen za montažu i servis opreme navedene u troškovniku, (izdan od proizvođača ili ovlaštenog zastupnika ili distributera opreme). Ako je potrebno, Naručitelj će izravno od druge ugovorne strane zatražiti provjeru istinitosti potvrde;

1. **Raspolaganje stručnim osobama**

Dokaz da će Ponuditelj imati na raspolaganju najmanje 1 (jednog) inženjera strojarstva sa položenim državno stručnim ispitom ***(Obrazac 2. u prilogu ove Dokumentacije)***;

Dokaz da će Ponuditelj imati na raspolaganju najmanje 1 (jednog) inženjera elektrotehnike sa položenim državno stručnim ispitom ***(Obrazac 2. u prilogu ove Dokumentacije)****;*

Dokaz da će Ponuditelj imati na minimalno 2 (dva) atestirana zavarivača prema EN 287-1 ***(Obrazac 2. u prilogu ove Dokumentacije)***;

1. **Opisi ili fotografije**

Ponuditelj mora s obzirom na proizvode koji se moraju isporučiti dostaviti katalog, prospekt, brošuru ili drugu tehničku dokumentaciju kojima se nedvojbeno dokazuje, a Naručitelj može prepoznati da ponuđeno odgovara traženom u predmetu nabave.

Svi dokazi koji se dostavljaju mogu se dostaviti u neovjerenim preslikama.

U slučaju **zajednice gospodarskih subjekata** svaki pojedini član zajednice gospodarskih subjekata

* pojedinačno dokazuje da:

nije u jednoj od situacija zbog koje se gospodarski subjekt isključuje iz postupka javne nabave (osnove za isključenje) – sukladno točki 5.1. ove Dokumentacije o nabavi,

* skupno (zajednički) dokazuju da:

ispunjavaju tražene kriterije za kvalitativni odabir gospodarskog subjekta (dokaze sposobnosti) sukladno točki 5.2. ove Dokumentacije o nabavi.

Ukoliko ponuditelj namjerava dati dio ugovora o javnoj nabavi u podugovor jednom ili više podugovaratelja, **za svakog podugovaratelja se**

* pojedinačno dokazuje da:

nije u jednoj od situacija zbog koje se gospodarski subjekt isključuje ili može isključiti iz postupka javne nabave (obvezne i ostale osnove za isključenje) – sukladno točki 5.1. ove Dokumentacije o nabavi,

**6. Oslanjanje na sposobnost drugih gospodarskih subjekata**

Radi dokazivanja tehničke i stručne sposobnosti Ponuditelj se može osloniti na sposobnost drugih subjekata, bez obzira na pravnu prirodu njihova međusobnog odnosa. U tom slučaju, Ponuditelj mora dokazati Naručitelju da će imati na raspolaganju potrebne resurse za izvršenje ugovora u obliku:

* *Izjave Ponuditelja da će svoje resurse staviti na raspolaganje Ponuditelju za izvršenje predmeta nabave*

 *ili*

* *Ugovora o poslovnoj suradnji za izvršenje predmeta nabave*

Izjava o stavljanju resursa na raspolaganje ili Ugovor/Sporazum o poslovnoj/tehničkoj suradnji mora minimalno sadržavati:

* *naziv i sjedište gospodarskog subjekta koji ustupa resurse te naziv i sjedište ponuditelja kojem ustupa resurse,*
* *jasno i točno navedene resurse koje stavlja na raspolaganje te način na koji se stavljaju na raspolaganje u svrhu izvršenja ugovora,*
* *potpis ovlaštene osobe gospodarskog subjekta koji stavlja resurse na raspolaganje, odnosno u slučaju Ugovora/sporazuma o poslovnoj suradnji potpis i pečat ugovornih strana.*

Naručitelj će provjeriti **postoje li osnove za isključenje sukladno točki 5.1. ove Dokumentacije o nabavi** kod subjekta na čiju se sposobnost Ponuditelj oslanja te ispunjava li subjekt na čiju se sposobnost Ponuditelj oslanja relevantne **kriterije za odabir sukladno** **točki 5.2. ove Dokumentacije o nabavi.**

Naručitelj će od Ponuditelja zahtijevati da u primjerenom roku ne kraćem od 5 dana zamijeni subjekt na čiju se sposobnost oslonio radi dokazivanja kriterija za odabir ako, utvrdi da kod tog subjekta postoje osnove za isključenje ili da ne udovoljava relevantnim kriterijima za odabir.

Pod istim uvjetima, zajednica gospodarskih subjekata može se osloniti na sposobnost članova zajednice ili drugih subjekata.

Gospodarski subjekt se može osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije i stručno iskustvo **samo ako će ti subjekti pružati usluge ili izvoditi radove za koje se ta sposobnost traži.**

**7. Provjera Ponuditelja:**

Prije donošenja odluke o odabiru, Naručitelj može od najpovoljnijeg Ponuditelja pisanim putem zatražiti dostavu izvornika ili ovjerenih preslika svih dokumenata koji su bili traženi. Ako je Ponuditelj već u ponudi dostavio određene dokumente u izvorniku ili ovjerenoj preslici, nije ih obvezan ponovo dostavljati.

Za potrebe dostavljanja dokumenata iz stavka 1. ove točke Naručitelj daje primjereni rok od pet dana od dana dostave zahtjeva.

Izvornici ili ovjerene preslike dokumenata iz stavka 1. ovoga članka ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima ponuditelj mora dokazati da i dalje ispunjava uvjete koje je Naručitelj odredio u postupku nabave.

Ako najpovoljniji ponuditelj u određenom roku ne dostavi sve tražene izvornike ili ovjerene preslike dokumenata iz stavka 1. ove točke i/ili ne dokaže da i dalje ispunjava uvjete koje je odredio Naručitelj, Naručitelj će isključiti takvog ponuditelja odnosno odbiti njegovu ponudu.

U slučaju iz stavka 2. ove točke, Naručitelj će ponovo izvršiti rangiranje ponuda prema kriteriju za odabir ne uzimajući u obzir ponudu ponuditelja kojeg je isključio odnosno ponuditelja čiju je ponudu odbio te pozvati novog najpovoljnijeg ponuditelja da dostavi traženo.

**8. Obveze odabranog Ponuditelja prilikom isporuke robe:**

Ponuditelj je dužan Naručitelju po isporuci opreme izdati zapisnik o primopredaji, te jamstveni(e) list(ove) za isporučenu robu.

**9. Kriterij odabira ponude**

Kriterij odabira je ekonomski najpovoljnija ponuda, sa podjelom kriterija na financijski i nefinancijski dio:

|  |  |  |  |
| --- | --- | --- | --- |
| **Ponuda** | **Kriterij** | **Postotak** | **Maksimalan broj bodova** |
| Financijski dio | Cijena | 70% | 70 |
| Nefinancijski dio | Rok garancije KOTAO | 10%  | 10 |
| Nefinancijski dio | Rok garancije PLAMENIK | 10% | 10 |
| Nefinancijski dio | Rok izvođenja radova | 10% | 10 |
| **UKUPNO** | **100%** | **100** |

Ponuda sa najvećim brojem bodova se smatra ekonomski najpovoljnijom ponudom.

**KRITERIJI ZA ODABIR EKONOMSKI NAJPOVOLJNIJE PONUDE I NJIHOV RELATIVAN ZNAČAJ:**

***Kriterij I – financijski dio***

|  |  |
| --- | --- |
| Kriterij | Relativni značaj: |
| Cijena | 70% = 70 bodova |

**Sustav i ocjenjivanje odabira sukladno kriteriju cijena ponude:**

20

Maksimalni broj bodova koji ponuditelj može ostvariti prema ovom kriteriju je **70**.

Maksimalni broj bodova (70) dodijeliti će se ponudi s najnižom cijenom.

Bodovna vrijednost prema ovom kriteriju izračunava se prema slijedećoj formuli:

**P = Pl/Pt x 70**

P – broj bodova koji je ponuda dobila za ponuđenu cijenu sa dvije decimale

Pl - najniža cijena ponuđena u postupku javne nabave

Pt – cijena ponude koja je predmet ocjene

70 – maksimalni broj bodova

***Kriterij II – nefinancijski dio***

Maksimalni broj bodova koji ponuditelj može dobiti po ovom kriteriju je 30. Naručitelj je odredio minimalan i maksimalan rok za garanciju.

|  |  |
| --- | --- |
| Kriterij | Relativni značaj: |
| Rok garancije KOTAO | 10% = 10 bodova |
| Rok garancije PLAMENIK | 10% = 10 bodova |
| Rok izvođenja radova | 10% = 10 bodova |

**Bodovanje – garancija KOTAO:**

21

|  |  |
| --- | --- |
| **Garancija** | **Broj bodova**  |
| 12 mjeseci | 0 |
| 24 mjeseca | 5 |
| 36 mjeseci | 10 |

**Bodovanje – garancija PLAMENIK:**

21

|  |  |
| --- | --- |
| **Garancija** | **Broj bodova**  |
| 12 mjeseci | 0 |
| 24 mjeseca | 5 |
| 36 mjeseci | 10 |

**U svrhu evaluacije necjenovnog kriterija – garancija ponuditelji su obvezni, kao sastavni dio ponude u troškovniku upisati rok garancije**. Garantni rok podrazumijeva garanciju na punu funkcionalnost kotla/ plamenika osim u slučaju oštećenja uslijed nepravilnog korištenja, mehaničkih oštećenja ili havarije.

**Bodovanje – rok izvođenja radova:**

|  |  |
| --- | --- |
| **Rok izvođenja radova** | **Broj bodova**  |
| do 20 dana | 10 |
| do 30 dana | 5 |
| do 40 dana | 0 |

**U svrhu evaluacije necjenovnog kriterija – rok izvođenja radova ponuditelji su obvezni, kao sastavni dio ponude predati *Obrazac 3. (u prilogu ove Dokumentacije)* u kojem su naveli rok izvođenja radova**. Rok izvođenja podrazumijeva broj dana završetka radova i puštanje kotla s pripadajućim plamenikom u punu funkciju, računato od dana dostave Odluke o odabiru na e-mail adresu odabranog Ponuditelja korištenu u Pozivu na dostavu ponuda.

**Ukupan broj bodova**

Ukupan broj bodova: broj bodova koji je ponuda dobila za ponuđenu cijenu + broj bodova koji je ponuda dobila za rok garancije+ broj bodova koji je ponuda dobila za rok izvođenja radova

**C= P+RG+RR**

C – ukupan broj bodova

P – broj bodova koji je ponuda dobila za ponuđenu cijenu

RG - broj bodova koji je ponuda dobila za ponuđeni rok garancije

RR – broj bodova koji je ponuda dobila za ponuđeni rok izvođenja radova

**10. Sadržaj ponude:**

Ponuditelji ponudu predaju u izvorniku (UVEZENU, BEZ MOGUĆNOSTI VAĐENJA LISTOVA), sa sadržajem i prilozima:

- ponudbeni list - u cijelosti ispunjen, ovjeren i potpisan – obrazac se nalazi u prilogu ove dokumentacije

- troškovnik - u cijelosti ispunjen, ovjeren i potpisan (troškovnik se nalazi u posebnom excel dokumentu)

- tražene dokaze (točka 5. ovih uputa);

- potpisani i ovjereni prijedlog ugovora (nalazi se u prilogu ove dokumentacije)

Pri izradi ponude gospodarski subjekt se mora pridržavati zahtjeva i uvjeta iz dokumentacije o nabavi te ne smije mijenjati ni nadopunjavati tekst dokumentacije o nabavi, tražene uvjete iz obrazaca, ponudbenog lista ili troškovnika.

**11. Način određivanja cijene ponude:**

Cijena ponude izražava se za cijeli predmet nabave. U cijenu trebaju biti uračunati svi zavisni troškovi bez PDV-a, koji se iskazuje zasebno iza cijene. Ukupnu cijenu ponude čini cijena ponude s PDV-om.

Ponuditelj je dužan ponuditi, tj. upisati jedinične cijene i ukupne cijene za svaku stavku na način kako je to određeno u troškovniku, te cijenu ponude bez PDV-a, PDV i ukupnu cijenu ponude s PDV-om.

**12. Način izrade ponude:**

- Ponuda se izrađuje na način da čini cjelinu i uvezuje na način da se onemogući naknadno vađenje ili umetanje listova.

- Stranice ponude se označavaju na način da je vidljiv redni broj stranice i ukupan broj stranica ponude.

- Ponuda se piše neizbrisivom tintom.

- Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

- Ponuda se dostavlja na hrvatskom jeziku, pisana latiničnim pismom.

**13. Rok valjanosti ponude**

Rok valjanosti ponude je najmanje 30 dana od krajnjeg roka za dostavu ponuda.

**14. Način dostave ponude:**

- Ponuditelj podnosi ponudu poštom preporučeno ili neposrednom dostavom na adresu naručitelja u urudžbeni ured upravne zgrade, I. kat: Klinika za infektivne bolesti „Dr. Fran Mihaljević“, Mirogojska cesta 8, 10000 Zagreb.

- Ponuda se dostavlja u zatvorenoj omotnici. **Na omotnici ponude mora biti naznačeno: naziv i adresa naručitelja, naziv i adresa ponuditelja, evidencijski broj nabave, predmet nabave, naznaka „ne otvaraj“.**

**15. Rok za dostavu ponuda:**

27.08.2019. godine do 12:00 sati, bez obzira na način dostave. Ponude zaprimljene nakon tog roka Naručitelj neće razmatrati te će biti vraćene ponuditelju neotvorene.

Za vrijeme roka za dostavu ponuda, Ponuditelji mogu zatražiti objašnjenja i izmjene vezane uz Poziv na dostavu ponude, a najkasnije prethodni dan do 12:00h prije dana u kojem je rok za dostavu ponuda. Objašnjenja i izmjene se traže pisanim putem na e-mail adresu: nabava@bfm.hr

**16. Uvjeti plaćanja:**

Ne odobrava se avansno plaćanje. Isključeno je traženje mjeničnih izjava i jamstava.

Rok plaćanja je 60 dana od dana ispostave elektroničkog računa temeljem Zakona o elektroničkom izdavanju računa u javnoj nabavi (Narodne novine, broj: 94/2018) prema cijenama iz ponude s naznakom naziva ugovora, s pozivom na klasu i urudžbeni broj ugovora. Odabrani Ponuditelj ispostavlja račun po potpisanom zapisniku o primopredaji isporučene robe i završenim radovima te navedeni Zapisnik mora biti prilog e-računu.

Naručitelj, temeljem članka 6. i članka 7. Zakona o elektroničkom izdavanju računa u javnoj nabavi, omogućio je prihvat elektronički izdanih računa. Adresa dostave elektroničkog računa je likvidatura@bfm.hr.

Obrazac 1

**Naručitelj: Klinika za infektivne bolesti “Dr. Fran Mihaljević” Zagreb, Mirogojska c. 8**

**PONUDBENI LIST**

**za predmet nabave:**

Nabava toplovodnog kotla i plamenika s demontažom i montažom

evidencijski broj: 34/2019 JN

Broj ponude: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponuditelj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa za dostavu pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpisnik/ odgovorna osoba ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj faksa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-mail adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Cijena ponude bez PDV-a**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Iznos PDV-a:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Cijena ponude s PDV-om:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rok valjanosti ponude: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U \_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_ 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ( žig i potpis ovlaštene osobe ponuditelja)

Obrazac 2.

**Naručitelj: Klinika za infektivne bolesti “Dr. Fran Mihaljević” Zagreb, Mirogojska c. 8**

Nabava toplovodnog kotla i plamenika s demontažom i montažom

evidencijski broj: 34/2019 JN

**Popis stručnog kadra**

|  |  |  |  |  |
| --- | --- | --- | --- | --- |
| Red. br. | Ime i prezime | Stručna sprema | Osposobljen za: | Napomena |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10. |  |  |  |  |

Ponuditelj:

 M.P.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Obrazac 3.

**Naručitelj: Klinika za infektivne bolesti “Dr. Fran Mihaljević” Zagreb, Mirogojska c. 8**

Nabava toplovodnog kotla i plamenika s demontažom i montažom

evidencijski broj: 34/2019 JN

**Izjava o roku izvođenja radova**

Ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB ili broj OI \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

kao osoba ovlaštena za zastupanje tvrtke \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ulica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

OIB \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

izjavljujem da će tvrtka \_\_\_\_\_\_\_\_\_\_\_\_\_\_\_\_\_\_\_\_\_\_ završiti sve predviđene radove te omogućiti punu funkcionalnost i puštanje isporučene i montirane opreme u rad u roku od \_\_\_\_\_ dana od dana primitka Odluke o odabiru pristigle putem e-maila od strane Naručitelja.

Ovu izjavu dajem u svrhu evaluacije nefinancijskog kriterija – rok izvođenja radova.

U \_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_ 2019.

Ponuditelj:

 M.P.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Obrazac 4.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB:\_\_\_\_\_\_\_\_\_\_\_\_\_\_\_\_\_\_\_, kojeg zastupa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (u daljnjem tekstu Izvršitelj)

i

**Klinika za infektivne bolesti “Dr. Fran Mihaljević”**, Mirogojska 8, 10000 Zagreb, OIB 47767714195, koju zastupa ravnateljica, prof. dr. sc. Alemka Markotić, dr.med. (u daljnjem tekstu: Naručitelj)

sklopili su sljedeći

**UGOVOR**

**o nabavi toplovodnog kotla i plamenika s demontažom i montažom**

**Broj 34/2019 JN**

**PREDMET UGOVORA**

Članak 1.

1.1. Ugovorne strane sklapaju ovaj ugovor na temelju ponude Izvršitelja broj \_\_\_\_\_\_\_ od \_\_\_.\_\_\_.2019. godine dostavljene u sklopu nadmetanja jednostavne nabave broj 34/2019 JN za predmet nabave: **Nabava toplovodnog kotla i plamenika s demontažom i montažom**.

1.2. Navedena ponuda Izvršitelja čini sastavni dio ovog ugovora.

**MJESTO ISPORUKE ROBE I IZVOĐENJA RADOVA**

Članak 2.

2.1. Mjesto isporuke i izvođenja radova je kotlovnica Klinike za infektivne bolesti „Dr. Fran Mihaljević“, Mirogojska 8, Zagreb.

2.2. Izvoditelj mora tehnički i strukovno zadovoljavati sve uvjete za izvršenje predmeta nabave u ugovornom roku na prethodno definiranoj lokaciji.

2.3. Sva ugovorena i dobavljena montirana oprema mora biti izvedena na paritetu, FCO instalirano, povezano i funkcionalno ispitano na lokaciji predmetnog objekta sa svim potrebnim atestima i protokolima o ispitivanju do potpune funkcionalnosti i upotrebljivosti ugrađene opreme.

**VRIJEDNOST UGOVORA**

Članak 3.

3.1. Cijena za predmet nabave iz članka 1. ovog Ugovora fiksna je i nepromjenjiva, u iznosu od \_\_\_\_\_\_\_\_\_\_\_\_\_\_\_kn bez PDV-a, odnosno \_\_\_\_\_\_\_\_\_\_ kn s PDV-om.

3.2. Ponuđena cijena je fiksna i nepromjenjiva za sve vrijeme trajanja ugovora, određena u ukupnom iznosu te pokriva sve radove, opremu i materijal kao i vrijednost svih nepredviđenih radova i viškove radova, a isključuje utjecaj manjkova radova na ugovorenu cijenu.

3.3. Pored ukupne cijene iskazane su i jedinične cijene sukladno Troškovniku.

**ROKOVI**

Članak 4.

4.1. Ugovor se sklapa na razdoblje do izvršenja usluge, odnosno do stavljanja predmetne opreme u punu funkcionalnost i spremnost za rad, temeljem ovjerene Izjave o roku izvođenja radova koju je Izvršitelj predao u ponudi te koja je sastavni dio ovog Ugovora.

4.2. U slučaju prekoračenja ugovorenog roka dobave opreme i/ili izvođenja radova, a uzrokovano zbog propusta Izvršitelja, Izvršitelj će snositi sve nastale troškove uključujući i troškove Naručitelja itd.

**PRODUŽENJE ROKA IZVOĐENJA RADOVA**

Članak 5.

5.1. Izvršitelj ima pravo na produženje roka za izvođenje radova iz članka 2. Ugovora ako je u izvođenju radova u tom roku bio spriječen izvanrednim događajima nastalim nakon trenutka u kojem je počeo teči rok za izvođenje radova, a koji se nisu mogli predvidjeti u vrijeme sklapanja Ugovora, a niti spriječiti, otkloniti ili izbjeći.

5.2. U slučaju nastupa izvanrednih događaja odgađaju se rokovi izvršenja u vrijeme djelovanja izvanrednih događaja i takvih posljedica tih događaja koje onemogućuju izvođenje radova.

5.3. Izvršitelj se obvezuje uložiti maksimalne napore da izbjegne ili smanji zakašnjenje uslijed djelovanja izvanrednih događaja.

5.4. Izvanrednim događajima iz točke 5.3. smatraju se požar, poplava, potres i drugi događaji više sile, kao i mjere predviđene aktima nadležnih tijela.

5.5. Izvršitelj je dužan o ovim događajima u roku od 5 dana obavijestiti Naručitelja i od njega zatražiti pisanu suglasnost za produženje roka.

5.6. Ako Izvršitelj dođe u zakašnjenje s izvođenjem radova, nema pravo na produženje ugovorenog roka zbog nastupanja i trajanja izvanrednih događaja iz točke 5.4., ako su ti događaji nastupili u vrijeme kada je Izvršitelj već dospio u zakašnjenje.

5.7. Izvršitelj se obvezuje uz svaki zahtjev za produženje roka izvođenja radova zbog nastupa izvanrednih događaja predočiti Naručitelju dokaze na osnovu kojih se može nedvojbeno utvrditi nastup, trajanje i prestanak izvanrednih događaja kao i utjecaj takvih događaja na produženje roka izvođenja radova. Izvršitelj je također obvezan podnijeti i dokaze o poduzetim mjerama da izbjegne ili smanji zakašnjenje zbog tih događaja, u protivnom nema pravo na produženje roka za izvođenje radova.

5.8. Naručitelj je dužan u roku od 10 dana od dana primitka zahtjeva za produženje roka izvođenja radova na isti dati pisanu suglasnost ili zahtjev Izvršitelja s obrazloženjem odbiti.

**UGOVORNA KAZNA**

Članak 6.

6.1. Ako Izvršitelj ne izvede radove iz ugovora u roku navedenim u članku 2. ovog Ugovora, odgovara Naručitelju i dužan je platiti za takav propust ugovorenu kaznu u visini od visini 5 %o (pet promila) vrijednosti ugovora za svaki dan neisporuke robe odnosno neizvršenja radova.

6.2. Ugovorna kazna ne može prijeći iznos od 10% (deset posto) od ukupne vrijednosti ugovorenih radova.

6.3. Ako Izvršitelj u roku dovrši samo dio radova, ugovorna kazna se ne obračunava na vrijednost tih radova samo onda ako taj dio predstavlja određenu samostalnu ekonomsko-tehnološku cjelinu i ako ju je Naručitelj primio.

6.4. Izvršitelj se oslobađa obveza plaćanja ugovorne kazne za vrijeme zakašnjenja u koje je dospio bez svoje krivnje. Izvršitelj je dužan dokazati da nije kriv za zakašnjenje.

6.5. Izvršitelj odgovara za štetu koju je Naručitelj pretrpio preko iznosa ugovorne kazne, ako Naručitelj dokaže da je pretrpio veću štetu od iznosa ugovorne kazne zbog Izvršiteljeva zakašnjenja, nedjelovanja ili propusta u djelovanju odnosno obavljanju radova.

6.6. Obračunati iznos ugovorne kazne Naručitelj ima pravo prebiti s potraživanjima Izvršitelja.

**ODGOVORNOSTI**

Članak 7.

7.1. Naručitelj neće ni u kojem slučaju biti odgovoran za oštećenje, gubitak ili uništenje opreme, materijala ili druge imovine Izvršitelja (uključujući i imovinu njegovih podizvršitelja) te će Izvršitelj braniti i štititi Naručitelja s obzirom na bilo koji trošak, gubitak ili odštetni zahtjev koji se odnosi na takvo oštećenje, gubitak ili uništenje ili je njegova posljedica.

7.2. Izvršitelj će biti odgovoran za oštećenje, gubitak ili uništenje kako postojećih građevina, opreme, materijala i druge imovine Naručitelja na kojoj obavlja radove po ovome Ugovoru tako i za oštećenje, gubitak ili uništenje po ovome Ugovoru svoje i Naručiteljeve uložene opreme, materijala i rada (uključujući i uloženu opremu, materijal i rad Izvršiteljevih podlzvođača) od trenutka početka radova po ovome Ugovoru do trenutka kada je potpisan Zapisnik o primopredaji, ako je to oštećenje, gubitak ili uništenje posljedica greške, propusta ili nemara Izvršitelja ili Izvršiteljevih podizvoditelja.

**PRAVA I OBVEZE IZVRŠITELJA**

Članak 8.

8.1. Izvršitelj se obvezuje da će prema uvjetima ovog Ugovora, odabranoj ponudi, te zahtjevima iz dokumentacije za nadmetanje, vršiti isporuku robe i izvršenje radova iz članka 1. ovog Ugovora, a sve u skladu s Ugovorom, Tehničkom dokumentacijom, važećim propisima, zakonima, standardima, tehničkim normativima i pravilima struke.

8.2. Izvršitelj se obvezuje nakon isporuke robe i izvršenih radova, a na temelju Zapisnika o primopredaji, ispostaviti Naručitelju elektronički račun. Elektronički račun mora sadržavati sve obvezne osnovne elemente sukladno posebnom propisu kojim se uređuje izdavanje, slanje, zaprimanje, obrada i pohrana elektroničkog računa.

8.3. Račun koji nije u skladu s ugovornim odredbama Naručitelj će odmah vratiti Izvršitelju. Na elektroničkom računu Izvršitelj mora navesti broj narudžbenice Naručitelja na temelju koje je ispostavio Naručitelju elektronički račun. Izvršitelj je obvezan uz elektronički račun priložiti potpisanu otpremnicu i Zapisnik o primopredaji.

8.4. Ukoliko Izvršitelj ne bude u mogućnosti isporučiti robu u roku, količini, kvaliteti ili po cijenama navedenim u Ponudi u prilogu ovog Ugovora dužan je o tome odmah dostaviti pisanu obavijest Naručitelju.

8.5. Ako se dio ugovora daje u podugovor, Izvršitelj je obvezan priložiti račun podizvoditelja koji je prethodno potvrdio/ovjerio, a temeljem kojeg će Naručitelj neposredno platiti podizvoditelju.

8.6. U slučaju zajednice ponuditelja Naručitelj neposredno plaća svakom članu zajednice ponuditelja za onaj dio ugovora koji je on izvršio, ukoliko zajednica ponuditelja ne odredi drugačije.

8.7. Izvrištelj jamči da su oprema i materijal koje isporučuje novi, neupotrebljavani i da nemaju skrivenih nedostataka, sve u okviru ugovorne dokumentacije i aktualnog stanja tehnike.

8.8. Izvršitelj se obvezuje snositi troškove kontrole i atestiranja, ispitivanja radova i sve opreme na objektu, a prema Tehničkoj dokumentaciji, tehničkim propisima i pravilima struke.

8.9. Izvršitelj se obvezuje pravovremeno poduzimati mjere za sigurnost građevine i radova, opreme i materijala, radnika i prolaznika, prometa, susjednih objekata i okoline.

8.10. Izvršitelj se obvezuje sam snositi svu štetu koju počine njegovi radnici i mehanizacija (ili radnici i mehanizacija njegovih podizvođača), na objektu Naručitelja.

8.11. Izvršitelj se obvezuje osigurati potreban broj osoblja odgovarajuće kvalifikacijske struke i iskustva za kvalitetno izvođenje radova, a na zahtjev Naručitelja zamijeniti određeno osoblje ukoliko primi obavijest od Naručitelja da je neodgovarajuće.

8.12. Izvršitelj se obvezuje tijekom izvođenja radova provoditi sve mjere zaštite na radu i zaštite okoliša, uvesti sredstva i norme zaštite na radu koje su na snazi. U slučaju odstupanja od takvih mjera isključivo je odgovoran Izvršitelj.

8.13. Ako postoji opravdana sumnja da radovi neće biti izvedeni u ugovorenom roku, Izvršitelj se obvezuje poduzeti sve potrebne mjere koje će omogućiti odgovarajuće ubrzanje radova i njihovo izvođenje u ugovorenom roku.

8.14. Izvršitelj se obvezuje nakon završetka radova u najkraćem roku o svom trošku povući s objekta svoje radnike, ukloniti preostali materijal i opremu, sredstva za rad i privremene objekte koje je koristio u toku izvođenja radova i očistiti objekt od otpadaka koje je napravio.

8.15. Izvršitelj odgovara za svoje zaposlenike, mehanizaciju, opremu i materijal.

**PRAVA I OBVEZE NARUČITELJA**

Članak 9.

9.1. Naručitelj se obvezuje ispostavljeni elektronički račun platiti u roku od 60 dana od dana isporuke robe prema pojedinačnoj narudžbi i ispostavi elektroničkog računa.

9.2. Početak roka plaćanja teče od dana primitka elektroničkog računa. Ukoliko Naručitelj vraća ispostavljeni račun, prema čl. 5, st. 2 ovog Ugovora, rok plaćanja ne teče do primitka ispravnog elektroničkog računa.

9.3. Ugovorne strane sporazumo utvrđuju da Izvršitelj neće moći svoje potraživanje prema Naručitelju moći prenijeti na drugoga bez prethodne pisane suglasnosti Naručitelja.

**RASKID UGOVORA**

Članak 10.

10.1. Naručitelj zadržava pravo jednostranog raskida Ugovora ukoliko Izvršitelj:

* isporuči robu koja nema ugovorenu kvalitetu i karakteristike
* ne pridržava se cijena navedenih u ponudi koja je sastavni dio ovog ugovora
* ne isporuči robu i/ili ne završi ugovorne radove u roku od 15 dana od dana ugovorenog roka završetka radova, a do zakašnjenja nije došlo iz razloga nastupa izvanrednih događaja iz čl. 5. ovog Ugovora
* ne isporuči robu i/ili ne završi ugovorne radove u produljenom roku na temelju čl. 5. ovog Ugovora
* zbog nastupa izvanrednih događaja iz čl. 5. ovog Ugovora i posljedica tih događaja nije u mogućnosti završiti radove ni u roku 30 dana od dana ugovorenog roka završetka radova
* ne slijedi Tehničku dokumentacijz i uvjete iz Ugovora
* ne otkloni u razumnom roku moguće nedostatke utvrđene u trenutku primopredaje
* ustupi prava, obveze i/ili potraživanja trećim osobama bez pisane suglasnosti Naručitelja
* ne reagira u roku od 5 dana od pisanog prigovora Naručitelja da se radnici Izvršitelja ili njegovi podlzvođači / kooperanti ponašaju nedolično unutar objekta na kojem se izvode radovi

10.2. Izvršitelj zadržava pravo jednostranog raskida Ugovora ukoliko:

* dođe u situaciju da zbog izvanrednih događaja koji se nisu mogli predvidjeti, izbjeći ili spriječiti, ne može izvesti ugovorene obveze,

10.3. Ugovorne stranke imaju pravo na raskid Ugovora i u svim drugim slučajevima kada to predviđaju odredbe Zakona o obveznim odnosima.

10.4. Ugovor se raskida pisanom izjavom koju ugovorna strana koja raskida Ugovor dostavlja drugoj ugovornoj strani. U pisanoj izjavi mora biti naznačen temelj prema kojem se traži raskid Ugovora. Rok za raskid ugovora je 15 ( petnaest ) dana od dana dostave pisanog izvješća o raskidu ugovora.

10.5. Ako dođe do raskida Ugovora, Naručitelj je dužan Izvršitelju platiti sve radove koji su izvedeni u skladu s Ugovorom.

10.6. Ako ugovorne strane sporazumno raskinu Ugovor, tim sporazumom će riješiti i sva sporna pitanja nastala raskidom Ugovora.

**JAMSTVO**

Članak 11.

11.1. Izvršitelj daje jamstvo na isporučenu opremu, a sve sukladno Ponudi i Troškovniku koji su sastavni dio ovog Ugovora. U tom roku će besplatno otkloniti sve neispravnosti ili kvarove koji se dogode kao posljedica neispravnosti opreme ili izvršenih radova.

11.2. Izvršitelj se obvezuje isporučiti Naručitelju zamjenske dijelove za predmet nabave iz ovog Ugovora u jamstvenom roku besplatno, na nakon roka u obvezi je osiguranja isporuke istih minimalno 3 godine od potpisa zapisnika o primopredaji.

11.3. U slučaju kvara unutar jamstvenog roka, Izvršitelj se obvezuje da će se odazvati na poziv za intervenciju u roku od 24 sata od trenutka prijave kvara.

11.4. Izvršitelj se obvezuje predati Naručitelju upute i obučiti djelatnike Naručitelja za rukovanje instaliranom opremom.

11.5. Ako je za pojedine radove i opremu propisan jamstveni rok duži od ugovorenog, za te radove važi jamstveni rok određen važećim propisom.

11.6. Izvršitelj je dužan u jamstvenom roku, na pisani poziv Naručitelja, otkloniti o svom trošku i na svoj rizik sve nedostatke koji su nastali zbog njegovog propusta, nekvalitetnog rada, a koji ne odgovaraju ugovorenoj namjeni i kvaliteti.

11.7. Izvršitelj odgovara Naručitelju i za skrivene nedostatke te ukoliko se naknadno ukaže neki nedostatak koji nije mogao biti uočen običnim pregledom pri pregledu i preuzimanju radova, Naručitelj će bez odlaganja obavijestiti Izvršitelja, koji ih je dužan o svom trošku otkloniti u dogovorenom roku.

11.8. Pored Zahtjeva za otklanjanje nedostataka, Naručitelj ima pravo zahtijevati od Izvršitelja i naknadu štete koju je zbog tih nedostataka pretrpio.

11.9. Izvršitelj nije dužan otkloniti one nedostatke koji su posljedica nestručnog rukovanja i upotrebe, odnosno nenamjenskog korištenja dijelova objekta ili cijelog objekta.

11.10. Ukoliko Izvršitelj na pisani poziv Naručitelja ne pristupi otklanjaju nedostataka u roku od 10 dana od dana prijema pisanog poziva i ne otkloni nedostatke u primjerenom roku, Naručitelj ima pravo za otklanjanje nedostataka angažirati treću osobu na teret Izvršitelja.

11.11. Naručitelj će o nedostacima obavijestiti Izvršitelja najkasnije u roku od 15 dana od dana kada je nedostatke ustanovio, u protivnom gubi pravo pozivati se na ustanovljeni nedostatak.

11.12. Izvršitelj se ne oslobađa odgovornosti ako je nedostatak ili šteta nastala zbog toga što je pri izvođenju pojedinih radova postupio po zahtjevima Naručitelja.

11.13. Izvršitelj se oslobađa odgovornosti ili se ona smanjuje za nedostatke i štete nastale zbog toga što je postupio po zahtjevima Naručitelja, ako je prije pristupanja izvršenju radova pisanim putem upozorio Naručitelja na opasnost od moguće štete.

11.14. Izvršitelj se ne oslobađa odgovornosti ako je pri izvođenju tih radova odstupio od tehničkih normativa i hrvatskih normi, odnosno standarda utvrđenih ovim Ugovorom i njegovim sastavnim dijelovima.

**INTERNI TEHNIČKI PREGLED**

Članak 12.

12.1. Izvršitelj je dužan po završetku ugovorenih obveza obavijestiti Naručitelja o istom najkasnije u roku od 3 (tri) dana od dana završetka istih i predati mu svu potrebnu dokumentaciju.

12.2. Ako Tehnička služba Naručitelja tijekom pregleda nakon obavijesti Izvršitelja sukladno točki 12.1. ustanovi da na izgrađenoj građevini postoje nedostaci koji se mogu/moraju otkloniti, Izvršitelj je dužan odmah pristupiti otklanjanju utvrđenih nedostataka o svom trošku.

12.3. Ukoliko Izvršitelj ne otkloni utvrđene nedostatke na radovima koji su obveza Izvršitelja u ostavljenom roku od strane Naručitelja, Naručitelj ima pravo za otklanjanje nedostataka angažirati treću osobu na teret i rizik Izvršitelja.

12.4. U slučaju utvrđivanja nedostataka na radovima koji su obveza Izvršitelja, Naručitelj ima pravo pored prava zahtjeva otklanjanja utvrđenih nedostataka po Izvršitelju, odnosno trećoj osobi, na teret Izvršitelja ako ih ovaj nije otklonio, i pravo na naknadu štete koju je zbog toga pretrpio.

**PRIMOPREDAJA**

Članak 13.

13.1. Nakon isporuke robe i izvršenih radova, internog tehničkog pregleda i uspješnog otklanjanja utvrđenih eventualnih nedostataka, Izvršitelj će Naručitelju izdati izdati zapisnik o primopredaji, te jamstveni(e) list(ove) za isporučenu robu.

13.2. Od trenutka potpisivanja Zapisnika o primopredaji teku jamstveni rokovi.

**PRIJELAZNE I ZAVRŠNE ODREDBE**

Članak 14.

14.1. Za sve druge obveze iz ovog Ugovora, a koje stranke nisu ugovorile primjenjivat će se odredbe Zakona o obveznim odnosima.

Članak 15.

15.1. Eventualne sporove vezane uz provedbu ovog Ugovora, ugovorne strane će pokušati riješiti sporazumno, a u slučaju nemogućnosti postizanja sporazuma priznaju nadležnost stvarno nadležnog suda u Zagrebu.

Članak 16.

16.1. Ugovor je sklopljen kada ga potpišu ovlašteni predstavnici obje ugovorne strane.

Članak 17.

17.1. Ovaj Ugovor sklopljen je u četiri (4) istovjetna primjerka, od kojih svaki ima dokazanu snagu izvornika, po dva (2) za svaku ugovornu stranu.

ur.br. 01-xxxx-xx-2019

U Zagrebu, xx.xx.2019.

Izvršitelj: Naručitelj:

direktor ravnateljica

U \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_ 2019. prof. dr. sc. Alemka Markotić, dr. med.